ຫົວໜ້າຄະນະກຳມະການກວດກາສູນກາງຕ້ອນຮັບເອກອັກຄະລັດຖະທູດລາວ
ທ່ານ ເຈິ່ນກວົກເວື້ອງ, ຫົວໜ້າຄະນະກຳມະການ
ກວດກາສູນກາງພັກກອມມູນິດ ຫວຽດນາມ
(ພາບ: baonghean)
ຕອນບ່າຍວັນທີ 20/5, ຢູ່ ຮ່າໂນ້ຍ, ທ່ານ ເຈິ່ນກວົກເວື້ອງ, ຫົວໜ້າຄະນະກຳມະການກວດກາສູນກາງພັກກອມມູນິດ ຫວຽດນາມ ໄດ້ໃຫ້ການຕ້ອນຮັບທ່ານ ທອງສະຫວັນ ພົມວິຫານ, ເອກອັກຄະລັດຖະທູດລາວປະຈຳ ຫວຽດນາມເຂົ້າຢ້ຽມຄຳນັບ, ເນື່ອງໃນໂອກາດມາຮັບໜ້າທີ່ການທູດຢູ່ ຫວຽດນາມ. ທ່ານ ເຈິ່ນກວົກເວື້ອງສະແດງຄວາມປາຖະໜາວ່າ, ທ່ານເອກອັກຄະລັດຖະທູດ ທອງສະຫວັນ ພົມວິຫານ ຈະສືບຕໍ່ເປັນຂົວຕໍ່ທີ່ສຳຄັນ ເພື່ອຊ່ວຍບັນດາພະນັກງານ, ຂະແໜງ, ອົງການຈັດຕັ້ງມະຫາຊົນ ແລະ ທ້ອງຖີ່ນ, ໃນນັ້ນມີສອງອົງການກວດກາສູນກາງຂອງສອງພັກເພີ່ມທະວີການຮ່ວມມື, ແບ່ງປັນບົດຮຽນ, ຊ່ວຍເລືອກັນພັດທະນາ. ສ່ວນທ່ານເອກອັກຄະລັດຖະທູດ ທອງສະຫວັນ ພົມວິຫານ ກໍ່ຢືນຢັນຈະເຮັດຈົນສຸດຄວາມສາມາດຂອງຕົນ ເພື່ອຮັກສາ ແລະ ເພີ່ມພູນຄູນສ້າງໃຫ້ສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລາວ - ຫວຽດນາມ ນັບມື້ນັບພັດທະນາກວ່າເກົ່າ.
(ແຫຼ່ງຄັດຈາກ VOV)